cyanic-selkie/wikianc huggingface dataset:
জর্জ ডেনেট
এডওয়ার্ড জর্জ ডেনেট (George Dennett; জন্ম: ২৭ এপ্রিল, ১৮৭৯ - মৃত্যু: ১৫ সেপ্টেম্বর, ১৯৩৭) ডরসেটের আপওয়ে এলাকায় জন্মগ্রহণকারী প্রথিতযশা প্রথম-শ্রেণীর ইংরেজ ক্রিকেটার ছিলেন। ১৯০৩ থেকে ১৯২৬ সময়কালে ঘরোয়া প্রথম-শ্রেণীর ইংরেজ কাউন্টি ক্রিকেটে গ্লুচেস্টারশায়ার দলের প্রতিনিধিত্ব করতেন। দলে তিনি মূলতঃ স্লো লেফট-আর্ম অর্থোডক্স বোলার হিসেবে খেলতেন। এছাড়াও, নিচেরসারিতে বামহাতে ব্যাটিং করতেন জর্জ ডেনেট।
কাউন্টি ক্রিকেট
২৭ এপ্রিল, ১৮৭৯ তারিখে জর্জ ডেনেটের জন্ম। ১৯০৩ সালে গ্লুচেস্টারশায়ারের পক্ষে প্রথম খেলতে নামেন। গ্রীষ্মের ভেজা পিচে অপ্রত্যাশিত সহায়তা পেলেও প্রথম মৌসুমে তেমন সুবিধে করতে পারেননি তিনি। তবে, ১৯০৪ সালে ঐ সময়ের অন্যতম শীর্ষস্থানীয় বোলারে পরিণত হন। পিচের সহযোগিতা পেলে তিনি মৃত্যুদূতে পরিণত হতেন। এবড়োথেবড়ো, শক্ত পিচেও মাঝেমধ্যেই সফলতা পেতেন।
১৯০৭ সালে সকল প্রথম-শ্রেণীর খেলা থেকে ২০১ উইকেট নিয়ে শীর্ষস্থানে চলে যান। ১৯১৩ সালে জ্যাক হবস সমৃদ্ধ অত্যন্ত শক্তিশালী সারের ব্যাটিংয়ের বিপক্ষে ১৫ উইকেট পান।
বিশ্বযুদ্ধে অংশগ্রহণ
প্রথম বিশ্বযুদ্ধে সেনা কর্মকর্তা হিসেবে যোগদান করেন। ১৯২০ সালের পূর্ব-পর্যন্ত দায়িত্ব থেকে অব্যহতি পাননি তিনি। তবে, যুদ্ধের পূর্বেকার খেলা আর ফিরে পাননি। তাসত্ত্বেও ১৯২১ সালে আবারও ১০০ উইকেট পান।
১৯২৬ সালে ক্রিকেট খেলা থেকে অবসর গ্রহণ করেন। এরপর ক্রিকেট প্রশিক্ষণে যুক্ত হন। এ অবস্থাতেই ঐ বছরের আগস্টে কাউন্টির পক্ষে তিনটি খেলায় অংশ নিয়েছিলেন।
মূল্যায়ন
সমগ্র খেলোয়াড়ী জীবনে ২,১৪৭টি প্রথম-শ্রেণীর উইকেট পান। এরফলে সর্বকালের সেরা উইকেট সংগ্রহকারীদের তালিকায় তিনি ২৩তম স্থান দখল করেছিলেন। কেবলমাত্র গ্ল্যামারগনের ডন শেফার্ডই ক্যাপবিহীন অবস্থায় অধিক উইকেট পেয়েছিলেন।
প্রথম-শ্রেণীর ইংরেজ কাউন্টি ক্রিকেটে গ্লুচেস্টারশায়ার দলের পক্ষে খেলেন। দারুণ বোলিং পরিসংখ্যান গড়লেও টেস্ট ক্রিকেটে অংশগ্রহণ করার সুযোগ ঘটেনি জর্জ ডেনেটের। ঐ সময়ে তীব্র প্রতিযোগিতামূলক খেলার কারণে নিচু পর্যায়ের দলেও অংশগ্রহণ করতে পারেননি তিনি। ১৯১৩ সালের উইজডেন সংস্করণে বর্ষসেরা ক্রিকেটারের শক্ত প্রার্থী হওয়া সত্ত্বেও এর প্রতিষ্ঠাতা জন উইজডেনের মৃত্যুর ঊনত্রিশ বছর পর প্রকাশনার পঞ্চাশ বছর পূর্তিতে মনোনয়ন দেয়া হয়েছিল।
ব্যক্তিগত জীবন
প্রায় সকল ধরনের খেলায় পারদর্শী ছিলেন জর্জ ডেনেট। ফুটবল, ফাইভস, বিলিয়ার্ডস ও গুলিচালনায় দক্ষতা দেখিয়েছেন। খেলোয়াড়ী জীবন থেকে অবসর গ্রহণের পর থেকেই আকস্মিকভাবে তার স্বাস্থ্যের ক্রমাবনতি ঘটতে থাকে। অতঃপর, ১৫ সেপ্টেম্বর, ১৯৩৭ তারিখে ৫৮ বছর বয়সে গ্লুচেস্টারশায়ারের লেকহাম্পটন এলাকায় জর্জ ডেনেটের দেহাবসান ঘটে।
প্রজাতন্ত্রী জনতা দল (দ্ব্যর্থতা নিরসন)
প্রজাতন্ত্রী জনতা দল বলতে আরো বোঝানো হতে পারে:
উইলিয়াম মুর (গণিতবিদ)
উইলিয়াম মুর (ইংরেজি ভাষায়: William Moore 1806-1823 ) ছিলেন ব্রিটিশ গণিতবিদ যিনি রকেট তত্ত্ব উন্নয়নে অবদান রেখেছিলেন। তিনি উলিচে অভস্থিত রয়েল মিলিটারি একাডেমিতে কাজ করতেন। ১৮১৩ সালে রকেট তত্ত্ব বিষয়ক একটি লেখা প্রকাশ করেন। এতেই প্রথমবারের মত নিউটনের গতির তৃতীয় সূত্রের আলোকে রকেটের তাত্ত্বিক কার্যকারিতা নিয়ে আলোচনা করা হয়। তার জীবন সম্পর্ক খুব বেশি জানা যায়নি। কারণ, দ্বিতীয় বিশ্বযুদ্ধের সময় জার্মান বাহিনীর বোমা বিস্ফোরণে অনেক দলিলপত্র ধ্বংস হয়ে যায়।
মসজিদকুঁড় মসজিদ
মসজিদকুঁড় মসজিদ খুলনা জেলার কয়রা উপজেলার আমাদি ইউনিয়নে অবস্থিত। এটি বাংলাদেশের অন্যতম একটি প্রত্নতাত্ত্বিক নিদর্শন ও দর্শনীয় স্থান। মসজিদটির পাশ দিয়ে বয়ে গেছে কপোতাক্ষ নদ ও এর খুব কাছেই রয়েছে সুন্দরবন।
ইতিহাস
১৯৪৭ সালে ভারত বিভক্তির পর মসজিদটি আবিষ্কৃত হয়। পূর্বে এ অঞ্চলটি বন ও বিভিন্ন গাছ-পালায় ভরপুর ছিলো। পরবর্তীতে খননকার্য সম্পাদনা করে মাটির নিচের এই মসজিদটি আবিষ্কার করা হয়। মসজিদটি আবিষ্কারের সময় সেখানে কোন শিলালিপি পাওয়া যায়নি বলে এর নির্মাণ-এর সময় সম্পর্কেও সঠিক ধারণা পাওয়া যায় না। মাটির নিচ থেকে খুঁড়ে মসজিদটি আবিষ্কৃত হয় বলে একে মসজিদকুঁড় নামে নামকরণ করা হয়েছিল।
তবে প্রত্নতত্ত্ববিদগণ মনে করেন, এ মসজিদটি খুব সম্ভবত খান জাহানের শাসনামলে তৈরি করা হয়েছিল।
সেলিমা আহমাদ
সেলিমা আহমাদ বাংলাদেশী ব্যবসায়ী। তিনি নিটল-নিলয় গ্রুপের ভাইস চেয়ারপার্সন এবং বাংলাদেশ উইমেন চেম্বার অব কমার্স অ্যান্ড ইন্ড্রাস্ট্রি’র প্রতিষ্ঠাতা ও সভাপতি।   তিনি বর্তমানে রাষ্ট্রয়াত্ত্ব ব্যাংক জনতা ব্যাংক লিমিটেডের পরিচালক হিসেবে দায়িত্ব পালন করছেন। এর আগে তিনি সোনালী ব্যাংক লিমিটেডের পরিচালকের দায়িত্ব পালন করেছেন। ২০১৪ সালে ব্যবসায় অনন্য অবদানের জন্য তিনি অসলো বিজনেস ফর পিস পুরস্কার লাভ করেন।   তিনি ইন্টারন্যাশনাল অ্যালায়েন্স ফর উইমেনের বৈশ্বিক দূত এবং ঢাকা বিশ্ববিদ্যালয়ের মাস্টার্স ইন বিজনেস অ্যাডমিনিস্ট্রেশনের শিক্ষক।
প্রাথমিক জীবন ও শিক্ষা
সেলিমা আহমেদের বাবা এ কে এম ফজলুল হক এবং মা রহিমা হক।
কর্মজীবন
সেলিমা নিটল-নিলয় গ্রুপের ভাইস চেয়ারপার্সন। এটি বাংলাদেশের একটি উল্লেখযোগ্য ব্যবসায়ী প্রতিষ্ঠান যার ২৬টি কোম্পানী রয়েছে। এর মধ্যে ৬টি জয়েন্ট ভেঞ্চার এবং ৩টি পাবলিক লিমিটেড কোম্পানী। এর মধ্যে রয়েছে অটোমোবাইল, সিমেন্ট, পেপার, রিয়েল এস্টেট, ইলেকট্রনিক্স এবং আর্থিক সেবা।
রাজনৈতিক জীবন
তিনি ২০১৮ সালের ৩০ ডিসেম্বর তারিখে অনুষ্ঠিত একাদশ জাতীয় সংসদ নির্বাচনে কুমিল্লা-২ আসন থেকে সংসদ সদস্য হিসাবে নির্বাচিত হন।
ব্যক্তিগত জীবন
সেলিমা আহমেদের স্বামী ব্যবসায়ী নেতা ও এফবিসিসিআইয়ের সাবেক সভাপতি আবদুল মাতলুব আহমাদ। তাদের দুই সন্তান আব্দুল মুসাব্বির আহমেদ (নিটল) এবং আবদুল মারিব আহমেদ (নিলয়)।
কলকাতা চলন্তিকা
কলকাতা চলন্তিকা ২০২২ সালের ভারতীয় বাংলা ভাষার আবেগঘন নাট্য চলচ্চিত্র। এটি পরিচালনা করেছেন পাভেল। চিত্রনাট্য লিখেছেন পাভেল এবং অধ্যাপক স্বাতী বিশ্বাস ও প্রযোজনায় শতদ্রু চক্রবর্তী। মুখ্যভূমিকায় অভিনয় করছেন ইশা সাহা, রজতাভ দত্ত, সৌরভ দাস, অপরাজিতা আঢ্য, শতাব্দী চক্রবর্তী, অনির্বাণ চক্রবর্তী, দিতিপ্রিয়া রায়, খরাজ মুখোপাধ্যায়, কিরণ দত্ত (বং গাই) ও অনামিকা সাহা। এটি ২০১৬ সালের কলকাতা ফ্লাইওভার ধসের উপর ভিত্তি করে নির্মিত।
দৃশ্যপট
২০১৬ সালে রোজকার ছন্দে ব্যস্ত শহর কলকাতা। হঠাৎ ছন্দপতন। ভেঙে পড়ল নির্মীয়মান পোস্টা উড়ালপুলের একাংশ। চারিদিকে আর্তনাদ, চিৎকার.. সেই দিনের ক্ষত আজও দগদগে শহর কলকাতার বুকে। টিভির পর্দায় যে ভয়াবহ দৃশ্য দেখে চমকে উঠেছিল তিলোত্তমা, ৬ বছর পেরিয়ে কেমন আছে সেই জায়গা, কেমন আছে কলকাতা? এখনও কী সে আগের মতোই 'চলন্তিকা'? এই বিষয়বস্তু নিয়েই তৈরি চলচ্চিত্রের পটভূমি।
মুক্তিলাভ
২০২২ সালের ৩০শে জুলাই চলচ্চিত্রটি ট্রেলার মুক্তি ও ২০২২ সালে ২৫শে আগস্ট মুক্তি দেওয়া হয়।
সৈয়দপুর সরকারি মহাবিদ্যালয়
সৈয়দপুর সরকারি মহাবিদ্যালয় (সৈয়দপুর সরকারি কলেজ বা সৈয়দপুর কলেজ নামেও পরিচিত) বাংলাদেশের নীলফামারী জেলার সৈয়দপুরে অবস্থিত একটি কলেজ। এটি জাতীয় বিশ্ববিদ্যালয় এবং দিনাজপুর শিক্ষা বোর্ডের অধিভুক্ত একটি অনার্স-লেভেলের ডিগ্রি কলেজ। কলেজটি সৈয়দপুর শহর ও নীলফামারী জেলার প্রথম কলেজ। এটি ১৯৫৩ সালে প্রতিষ্ঠিত হয়। পূর্ব পাকিস্তান আমলে কলেজটির নাম ছিল "কায়েদে আজম"। এটির একটি বিশাল ক্যাম্পাস রয়েছে। এখানে একটি শহীদ মিনার রয়েছে যা সৈয়দপুর শহরের কেন্দ্রীয় শহীদ মিনার হিসেবেও ব্যবহৃত হয়। ২০১৮ সালে সরকারিকরণ করে সৈয়দপুর মহাবিদ্যালয়কে "সৈয়দপুর সরকারি মহাবিদ্যালয়" হিসাবে নামকরণ করা হয়।
টেক্সটাইল ইঞ্জিনিয়ারিং কলেজ, জোরারগঞ্জ, চট্টগ্রাম
চট্টগ্রাম টেক্সটাইল ইঞ্জিনিয়ারিং কলেজ বাংলাদেশ টেক্সটাইল বিশ্ববিদ্যালয়-এর অধিভূক্ত একটি স্নাতক পর্যায়ের সরকারি প্রকৌশল কলেজ।
ইতিহাস
চট্টগ্রাম টেক্সটাইল ইঞ্জিনিয়ারিং কলেজটি জোরাগঞ্জ বাজারের মধ্য দিয়ে অতিক্রমকারী পুরাতন ঢাকা ট্র্যাঙ্ক রোড এর পাশে অবস্থিত। এটি প্রথমে ১৯১১ সালে পেরি প্যাটেটিক বুনন স্কুল হিসেবে প্রতিষ্ঠিত হয়। যা ব্রিটিশ রাজত্বকালে স্বদেশী আন্দোলনের ফসল ছিল। একে তারপর ১৯৬০ সালে দেওয়ানপুরের নিকটে অবস্থিত মহুরী প্রোজেক্ট রোডে স্থানান্তরিত করা হয়। ১৯৮০ সালে পেরি প্যাটেটিক বুনন স্কুলে টেক্সটাইল প্রযুক্তিতে ২ বছর মেয়াদী সার্টিফিকেট কোর্স চালু করা হয়। তখন একে বিভাগীয় টেক্সটাইল ইনস্টিটিউট বলা হত। সময়ের চাহিদা মেটানোর তাগিদে ১৯৯৩ সালে এই ইনস্টিটিউটে বাংলাদেশ কারিগরি শিক্ষা বোর্ড এর অধীনে তিন বছর মেয়াদী ডিপ্লোমা কোর্স চালু করা হয়। ২০০১ সাল থেকে একে চার বছর মেয়াদী করা হয়। টেক্সটাইল প্রকৌশলীদের উচ্চ চাহিদার কথা বিবেচনা করে ২০০৬-২০০৭ সেশনে টেক্সটাইল ডিপ্লোমা কোর্স বাতিল করে সরকার একে বাংলাদেশ টেক্সটাইল বিশ্ববিদ্যালয়-এর আওতায় নিয়ে টেক্সটাইল প্রকৌশলে চার বছর মেয়াদী বিএসসি ইন টেক্সটাইল ইঞ্জিনিয়ারিং কোর্স চালু করে।
আবাসিক সুবিধা ও হল
বর্তমানে এই কলেজটিতে ছেলেদের জন্য ৬০ সীটের একটি হল রয়েছে। ১৮০ জন ছাত্রের ধারণ ক্ষমতা সম্পন্ন নতুন একটি ভবন জুন ২০১৩ সালে নির্মাণ করা হয়েছে।
কোর্সসমূহ
বর্তমানে বাংলাদেশ টেক্সটাইল বিশ্ববিদ্যালয়ের অধীনে এই কলেজটিতে যেসব বিষয়ে চার বছর মেয়াদী বিএসসি ইন টেক্সটাইল ইঞ্জিনিয়ারিং কোর্স চালু রয়েছেঃ-
উরাওয়া রেড ডায়মন্ডস
ঘরোয়া ফুটবলে, উরাওয়া রেডস এপর্যন্ত ২৩টি শিরোপা জয়লাভ করেছে; যার মধ্যে ৪টি জাপান সকার লিগ, ৪টি এম্পেরর'স কাপ এবং ১টি জাপানি সুপার কাপ শিরোপা রয়েছে। অন্যদিকে এশীয় এবং আন্তর্জাতিক প্রতিযোগিতায়, এপর্যন্ত ৩টি শিরোপা জয়লাভ করেছে; যার মধ্যে ২টি এএফসি চ্যাম্পিয়নস লিগ এবং ১টি সুরুগা ব্যাংক চ্যাম্পিয়নশিপ শিরোপা রয়েছে। নোবিহিসা ইয়ামাদা, কেইতা সুজুকি, ইয়ুকি আবে, শিনজো কোরোকি এবং মাসাহিরো ফুকুদার মতো খেলোয়াড়গণ উরাওয়া রেডসের জার্সি গায়ে মাঠ কাঁপিয়েছেন।
নাজির হোসেন চৌধুরী
প্রাথমিক জীবন
নাজির হোসেন চৌধুরী রাজবাড়ী জেলায় জন্মগ্রহণ করেন।
রাজনৈতিক জীবন
নাজির হোসেন চৌধুরী রাজবাড়ী জেলা জাতীয় পার্টির সদস্য। ১৯৮৬ সালের তৃতীয় জাতীয় সংসদ নির্বাচনে জাতীয় পার্টির প্রার্থী হিসেবে রাজবাড়ী-২ আসন থেকে সংসদ সদস্য নির্বাচিত হন।
খণ্ডপাড়া
খান্ডপাদা (Khandapada) ভারতের ওড়িশা রাজ্যের নয়াগড় জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে খান্ডপাদা শহরের জনসংখ্যা হল ৮৭৫৪ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৭৫%। পুরুষদের মধ্যে সাক্ষরতার হার ৮২% এবং নারীদের মধ্যে এই হার ৬৭%। সারা ভারতের সাক্ষরতার হার ৫৯.৫%, তার চাইতে খান্ডপাদা এর সাক্ষরতার হার বেশি।
এই শহরের জনসংখ্যার ১২% হল ৬ বছর বা তার কম বয়সী।
কন্সতান্তিন এদুয়ার্দোভিচ সিওলকোভস্কি
thumb|কন্সতান্তিন এদুয়ার্দোভিচ সিওলকোভস্কি কন্সতান্তিন এদুয়ার্দোভিচ সিওলকোভস্কি (Константи́н Эдуа́рдович Циолко́вский) (১৭ই সেপ্টেম্বর, ১৮৫৭ - ১৯শে সেপ্টেম্বর, ১৯৩৫) পোলীয় বংশোদ্ভূত সোভিয়েত রকেট বিজ্ঞানী। তিনি নভশ্চরণ তত্ত্বের অগ্রদূতদের মধ্যে অন্যতম। তার জীবনের অধিকাংশ সময় কেটেছে মস্কো শহর থেকে ২০০ কিমি দূরে অবস্থিত কালুগার বাইরে একটি কাঠের বাড়িতে।
সজল নূর
আব্দুন নূর সজল একজন বাংলাদেশী টেলিভিশন ও চলচ্চিত্র অভিনেতা এবং মডেল। টেলিভিশনে অভিনয় শুরু করার আগে সজল মডেলিংয়ের মাধ্যমে তার ক্যারিয়ার শুরু করেছিলেন। তিনি বেশ কিছু চলচ্চিত্রেও কাজ করেছেন।  তাঁর উল্লেখযোগ্য কাজের মধ্যে রয়েছে জ্বীন, হারজিৎ, রান আউট। তার  অসামান্য অভিনয়ের জন্য মেরিল প্রথম আলো পুরস্কার পেয়েছেন।
শৈশব
সজল নুর একটি মুসলিম পরিবারে জন্মগ্রহণ করেন। তিনি জাহাঙ্গীরনগর বিশ্ববিদ্যালয় হতে ব্যবসায় প্রশাসন বিদ্যায় উচ্চশিক্ষা লাভ করেন।
পেশা
সজল বাংলাদেশে বর্তমান সময়ের অন্যতম জনপ্রিয় অভিনেতাদের একজন, তিনি মিডিয়াতে উপস্থাপক এবং মডেল হিসাবে পদার্পণ করেন। তিনি আফজাল হোসেন পরিচালিত "স্টারশিপ কনডেন্সড মিল্ক" এর টিভি বাণিজ্যিকের  মাধ্যমে নিজেকে পর্দায় উপস্থাপন ছিলেন এবং তাকে কিউট শ্যাম্পুর টিভিসির মডেল হিসাবে বেছে নেওয়া হয়। সজল নূর ২০০০ সালে "ভার্জিন টাগডুম টাগডুম" নামে একটি জনপ্রিয় ম্যাগাজিন শোতে উপস্থাপক হিসাবে তার কেরিয়ার শুরু করেছিলেন। ২০০৪ সালে,  "তখনো জানতে বাকি ," নামে একটি নাটকের মাধ্যমে তার অভিনয়ের সূচনা করেছিলেন। পরবর্তীকালে আফজাল হোসেন পরিচালিত ‘হীরাফুল’ নাটকে অভিনেতা হিসাবে তিনি দর্শকমহলে স্বীকৃতি পান।
তন্ময় তানসেন পরিচালিত ‘রান আউট’ নামে একটি অ্যাকশন রোমান্টিক ছবিতে অভিনয়ের মাধ্যমে সজল রুপালি পর্দায় প্রবেশ করেছেন।
দ্য প্ল্যানেটারি সোসাইটি
দ্য প্ল্যানেটারি সোসাইটি (The Planetary Society) একটি মার্কিন আন্তর্জাতিকভাবে সক্রিয় বেসরকারি অলাভজনক সংস্থা। এটি গবেষণা, জনযোগাযোগ ও জ্যোতির্বিজ্ঞান, গ্রহ বিজ্ঞান ও মহাকাশ অনুসন্ধান সংশ্লিষ্ট প্রকৌশল প্রকল্পগুলির পক্ষে রাজনৈতিক পর্যায়ে মহাকাশ সপক্ষতায় নিয়োজিত। ১৯৮০ সালে কার্ল সেগান, ব্রুস মারি ও লুই ফ্রিডম্যান সংস্থাটি প্রতিষ্ঠা করেন। বর্তমানে বিশ্বের ১০০টিরও বেশি দেশে এটির ৬০ হাজারেরও বেশি সদস্য আছে।
সংস্থাটি সৌরজগৎ অনুসন্ধান, ভূ-নিকটস্থ খ-বস্তু অনুসন্ধান ও বহির্জাগতিক প্রাণ অনুসন্ধানের পক্ষে নিবেদিত। সংস্থাটির অভিলক্ষ্য বিবৃতিটি হল: "মহাকাশ বিজ্ঞান ও অনুসন্ধানের অগ্রগতির লক্ষ্যে বিশ্বের নাগরিকদের ক্ষমতায়ন করা"। এছাড়া এটি মার্কিন মহাকাশ সংস্তা নাসা-র ভেতরে মহাকাশ বিষয়ক অর্থসংস্থান ও অনুসন্ধান অভিযানের পক্ষে এক সরব প্রবক্তা। এটি নাসার অর্থায়নের পক্ষে মার্কিন নিম্নকক্ষীয় আইনসভা কংগ্রেসে তদবির করার পাশাপাশি সংস্থার মার্কিন সদস্যদেরকে কংগ্রেসের জনপ্রতিনিধিদেরকে লিখতে ও ফোন করতে কাজে লাগায়।
জনসংযোগের পাশাপাশি দ্য প্ল্যানেটারি সোসাইটি সৌর পাল ও মহাকাশে-অণুজীব প্রকল্পগুলির পৃষ্ঠপোষকতা করেছে, যার উদ্দেশ্য মহাকাশ অনুসন্ধান সমর্থন করা। ২০০৫ সালের জুন মাসে সংস্থাটি সৌর পালের বাস্তবায়নযোগ্যতা পরীক্ষা করার জন্য কসমস ১ মহাকাশযানটি উৎক্ষেপণ করে, কিন্তু উৎক্ষেপণের কিছু পরে রকেটটি ব্যর্থ হয়ে যায়। লাইটসেইল-কে আদিতে তিনটি ধারাবাহিক সৌর পাল পরীক্ষণ হিসেবে নকশা করা হয়েছিল, কিন্তু পরবর্তীতে এটিকে দুইটি অভিযানে হ্রাস করা হয়। ২০১৫ সালের ২০শে মে লাইটসেইল ১ উৎক্ষেপণ করা হয়, এবং সেটি ২০১৫ সালের ৭ই জুন সৌর পালের একটি পরীক্ষামূলক মোতায়েন কাজে সফল হয়। লাইটসেইল ২ ২০১৯ সালের ২৫শে জুন উৎক্ষেপণ করা হয়, এবং সেটি সফলভাবে সৌরালোক ব্যবহার করে কক্ষপথ পরিবর্তন করতে সফল হয়।
লিভিং ইন্টারপ্ল্যানেটারি ফ্লাইট এক্সপেরিমেন্ট (Living Interplanetary Flight Experiment, সংক্ষেপে LIFE), যার বাংলা ভাবানুবাদ করা যায় "জীবন্ত আন্তঃগ্রহ যাত্রা পরীক্ষা", একটি দুই-ধাপবিশিষ্ট প্রকল্প ছিল, যেটিকে মহাকাশে অণুজীবসমূহের টিকে থাকার ক্ষমতা পরীক্ষা করার জন্য নকশা করা হয়েছিল। প্রথম দশাটি ২০১১ সালে নভোখেয়াযান বা স্পেস শাটল এনডিভারের সর্বশেষ যাত্রার মাধ্যমে এসটিএস-১৩৪ উপগ্রহে করে যাত্রা করে। দ্বিতীয় দশাটি রাশিয়ার ফোবোস-গ্রান্ট অভিযানের অংশ হিসেবে যাত্রা করে, যেটিকে মঙ্গলগ্রহের চাঁদ ফোবোসকে লক্ষ্য করে উৎক্ষেপণ করা হয়েছিল, কিন্তু রকেটটি ভূ-কক্ষপথ থেকে মুক্তি পেতে ব্যর্থ হয়।
ইতিহাস
তার রাজনৈতিক বিষয়গুলি ছাড়াও, সোসাইটি স্থান সম্পর্কিত বেশ কয়েকটি প্রকল্প এবং প্রোগ্রাম তৈরি করেছে। SETI প্রোগ্রামটি পল হরোভিটজ এর স্যুটকেস SETI দিয়ে শুরু হয়েছিল এবং পৃথিবীর উত্তর ও দক্ষিণ গোলার্ধ থেকে রেডিও এবং অপটিক্যাল তরঙ্গদৈর্ঘ্যের অনুসন্ধানগুলিকে অন্তর্ভুক্ত করতে বড় হয়েছে৷ SETI@home, পৃথিবীর বৃহত্তম বিতরণকৃত কম্পিউটিং পরীক্ষা, সম্ভবত সোসাইটির সবচেয়ে পরিচিত SETI প্রকল্প।  অন্যান্য প্রকল্পগুলির মধ্যে রয়েছে মার্স মাইক্রোফোন যন্ত্রের বিকাশ যা ব্যর্থ মঙ্গল পোলার ল্যান্ডার প্রকল্পে উড়েছিল, সেইসাথে দুটি লাইটসেল প্রকল্প, সৌর পাল প্রযুক্তি প্রদর্শনকারী যা শুধুমাত্র সূর্যালোক ব্যবহার করে মহাকাশ ভ্রমণ সম্ভব কিনা তা নির্ধারণ করার জন্য ডিজাইন করা হয়েছে।[উদ্ধৃতি প্রয়োজন]
প্রোগ্রামের সারাংশ
প্ল্যানেটারি সোসাইটি বর্তমানে প্রতিটি এলাকায় বেশ কয়েকটি প্রোগ্রাম সহ সাতটি ভিন্ন প্রোগ্রাম এলাকা পরিচালনা করে:
অ্যাডভোকেসি এবং শিক্ষা
এক্সট্রাসোলার গ্রহ
উদ্ভাবনী প্রযুক্তি
আন্তর্জাতিক মিশনে অংশগ্রহণ
মঙ্গল অনুসন্ধান
পৃথিবীর কাছাকাছি বস্তু
সংগঠন
প্ল্যানেটারি সোসাইটি বর্তমানে 12-সদস্যের স্বেচ্ছাসেবক বোর্ড অফ ডিরেক্টরস দ্বারা নিয়ন্ত্রিত হয় যা মহাকাশ অনুসন্ধান সম্পর্কে তাদের আবেগ এবং জ্ঞানের জন্য নির্বাচিত হয়েছে। বোর্ডের একজন চেয়ারম্যান, সভাপতি, এবং ভাইস প্রেসিডেন্ট এবং একটি নির্বাহী কমিটি রয়েছে এবং সাধারণত সোসাইটির নীতি এবং ভবিষ্যত দিকনির্দেশ নির্ধারণের জন্য বছরে দুবার মিলিত হয়।  বোর্ড এবং উপদেষ্টা পরিষদের সদস্য, সোসাইটির সদস্য, কর্মচারী এবং মহাকাশ সম্প্রদায়ের বিশেষজ্ঞদের সহ বিভিন্ন উত্স থেকে মনোনয়ন চাওয়া হয় এবং পর্যায়ক্রমে বিবেচনা করা হয়।  জুন 7, 2010-এ, সোসাইটি ঘোষণা করেছিল যে আমেরিকান বিজ্ঞান শিক্ষাবিদ বিল এনই সমাজের নতুন নির্বাহী পরিচালক হবেন।
বিজ্ঞান ও প্রযুক্তি
প্ল্যানেটারি সোসাইটি বীজ আরও অনুসন্ধানের জন্য বিজ্ঞান ও প্রযুক্তি প্রকল্পগুলিকে স্পনসর করে৷ এই সমস্ত প্রকল্পগুলি সোসাইটির সদস্য এবং দাতাদের দ্বারা অর্থায়ন করা হয়।  কিছু প্রকল্প অন্তর্ভুক্ত:
আর্থডায়াল
এক্সো-আর্থ খুঁজুন
মানুষের সহায়তার জন্য মাইক্রো-রোভার
মার্স ক্লাইমেট সাউন্ডার
অগ্রগামী অসঙ্গতি
নিয়ার-আর্থ অবজেক্ট রিসার্চ
প্ল্যানেটরেক
লেজার মৌমাছি
এক্সট্রাটেরেস্ট্রিয়াল ইন্টেলিজেন্সের জন্য অনুসন্ধান করুন
Cosmos 1 এবং LightSail প্রকল্পের সাথে সৌর যাত্রা
জীবন্ত আন্তঃগ্রহীয় ফ্লাইট পরীক্ষা
SETI@হোম
প্ল্যানেটারি রিপোর্ট
প্ল্যানেটারি রিপোর্ট হল দ্য প্ল্যানেটারি সোসাইটির ত্রৈমাসিক আন্তর্জাতিকভাবে স্বীকৃত ফ্ল্যাগশিপ ম্যাগাজিন, যা পৃথিবী এবং অন্যান্য গ্রহের আবিষ্কারের ব্যাপক কভারেজ প্রদানের জন্য নিবন্ধ এবং পূর্ণ-রঙের ফটোগুলি সমন্বিত করে। এটি জুন (গ্রীষ্মকালীন অয়ন) 2011 সংখ্যার সাথে দ্বিমাসিক থেকে ত্রৈমাসিক পর্যন্ত চলে গেছে।
এই ম্যাগাজিনটি সারা বিশ্বে প্ল্যানেটারি সোসাইটির 60,000 সদস্যদের কাছে পৌঁছেছে, যেখানে গ্রহের মিশন, মহাকাশযাত্রী দেশ, মহাকাশ অনুসন্ধানকারী, গ্রহ বিজ্ঞানের বিতর্ক এবং সৌরজগতের মানবজাতির অন্বেষণের সাম্প্রতিক আবিষ্কারের খবর রয়েছে। এটি সেপ্টেম্বর 2018 এ এমিলি লাকদাওয়ালা দ্বারা সম্পাদনা করা হবে, যিনি ডোনা স্টিভেনসের কাছ থেকে দায়িত্ব নেন।
প্ল্যানেটারি রেডিও
মূল নিবন্ধ: প্ল্যানেটারি রেডিও
প্ল্যানেটারি সোসাইটি প্ল্যানেটারি রেডিও তৈরি করে, একটি সাপ্তাহিক 30-মিনিটের রেডিও প্রোগ্রাম এবং পডকাস্ট সারাহ আল-আহমেদ হোস্ট এবং প্রযোজনা করে। শো-এর প্রোগ্রামিংয়ে বেশিরভাগই বিজ্ঞানী প্রকৌশলী, প্রজেক্ট ম্যানেজার, শিল্পী, লেখক, মহাকাশচারী এবং অন্যান্য অনেক পেশাদারদের সাথে সাক্ষাৎকার এবং টেলিফোন-ভিত্তিক কথোপকথন রয়েছে যারা মহাকাশ অনুসন্ধানের বর্তমান অবস্থা সম্পর্কে কিছু অন্তর্দৃষ্টি বা দৃষ্টিভঙ্গি প্রদান করতে পারে।
UnmannedSpaceflight.com
UnmannedSpaceflight.com প্ল্যানেটারি সোসাইটি দ্বারা অর্থায়ন করা হয়, এবং ইনভিশন পাওয়ার সার্ভিসেস থেকে ইন্টারনেট ফোরাম সফ্টওয়্যার ইনভিশন পাওয়ার বোর্ড ব্যবহার করে।
ইন্ডিপেন্ডেন্ট সিডিউল্ড কাস্ট পার্টি
ইন্ডিপেন্ডেন্ট সিডিউল্ড কাস্ট পার্টি (অর্থ: "স্বতন্ত্র তফসিলি জাতি দল") হচ্ছে ব্রিটিশ ভারতের বেঙ্গল প্রেসিডেন্সির একটি সংসদীয় দল। ১৯৩৭ সালের বঙ্গীয় আইন সভার নির্বাচনে নির্বাচিত হিন্দু নিম্নবর্ণের আইনসভার সদস্যরা ১৯৩৮ সালে এই দলটি গঠন করেন।
নিম্নবর্ণের হিন্দুদের জন্য এ নির্বাচনকে খুব তাৎপর্যমণ্ডিত বলে মনে করা হয়। কারণ ভারতবর্ষের ইতিহাসে নিম্নবর্ণের হিন্দুরা এই প্রথম কোনো নির্বাচনে তাদের জন্য সংরক্ষিত আসন ছাড়াও সাধারণ আসনে প্রতিদ্বন্দ্বিতা করে; এমনকি কেউ কেউ সাধারণ আসনেও নির্বাচিত হন।
পটভূমি
১৯৩০-এর দশকে শেরে বাংলা এ কে ফজলুল হকের কৃষকদের অধিকার আদায়ের জন্য বিভিন্ন কর্মসূচি গ্রহণ করলে হিন্দু নিম্নবর্ণের নমঃশূদ্র সম্প্রদায় কৃষক প্রজা পার্টিকে সমর্থন করে। কৃষক প্রজা পার্টির নেতৃত্বে মুসলিম এবং নমঃশূদ্র কৃষকেরা সংগঠিত হতে থাকে। কিন্তু ১৯৩৭ সালের বঙ্গীয় আইনসভার নির্বাচনের প্রাক্কালে কৃষক প্রজা পার্টি মুসলিম লীগের সঙ্গে শুধুমাত্র মুসলমানদের জন্য সংরক্ষিত আসনে প্রতিদ্বন্দ্বিতা করায়, নমঃশূদ্রদের স্বতন্ত্রভাবে নির্বাচন করতে হয়।
নিম্নবর্ণের নমঃশূদ্র তফসিলিদের সংরক্ষিত আসনের সংখ্যাগরিষ্ঠ আসনেউ অ-কংগ্রেসি স্বতন্ত্র নমশূদ্র প্রার্থীরা জয়ী হয়। বাখরগঞ্জ জেলার (বর্তমান বরিশাল বিভাগ) একটি নমশূদ্র অধ্যুষিত সাধারণ আসনে (অসংরক্ষিত আসনে) যোগেন্দ্রনাথ মণ্ডল নামক একজন নমঃশূদ্র স্বতন্ত্র প্রার্থী অশ্বিনীকুমার দত্তের রাজনৈতিক উত্তরসূরি এবং ভাতুষ্পুত্র কংগ্রেসের মনোনীত কায়স্থ প্রার্থী সরল দত্তকে পরাজিত করেন। তিনি ছাড়াও সংরক্ষিত আসনে বিভিন্ন প্রভাবশালী নমঃশূদ্র নেতা নির্বাচিত হন।
নির্বাচনের পর সার্বিক ফলাফল গণনার পর দেখা যায়, বঙ্গীয় আইন পরিষদের ৩২ জন নির্বাচিত তফশিলি নমঃশূদ্র সদস্যের মধ্যে মোট ২৩ জনই স্বতন্ত্র প্রার্থী হিসেবে নির্বাচিত হন। এছাড়া কংগ্রেস থেকে ৭ জন এবং হিন্দু মহাসভা থেকে ২ জন নির্বাচিত হন।
দল গঠন
কংগ্রেসের নেতাদের মধ্যে অধিকাংশই উচ্চবর্ণের হিন্দু হওয়ায় ১৯৩৭ সাল পর্যন্ত নমশূদ্রদের দূরত্ব ছিল। তাই নির্বাচনের পর সংরক্ষিত আসনের নির্বাচিত সাংসদরা শেরে বাংলা এ.কে ফজলুল হকের মুসলিম লীগ-কৃষক প্রজা পার্টির কোয়ালিশন মন্ত্রিসভার প্রতি সমর্থন দিয়েছিলেন। নমশূদ্রদের মধ্যথেকে মুকুন্দবিহারী মল্লিক সমবায় ঋণদান ও গ্রামীণ ঋণবদ্ধতা মন্ত্রী নিযুক্ত হন।
কিন্তু কৃষক প্রজা পার্টির এই মন্ত্রীসভার কার্যক্রম নমঃশূদ্রদের সন্তুষ্ট করতে না পারায় তাদের মোহভঙ্গ ঘটে। এমনকি তারা তাদের মন্ত্রী মুকুন্দবিহারী মল্লিকের প্রকাশ্য সমালোচনা শুরু করে। এই সুযোগ কাজে লাগিয়ে কংগ্রেস নমঃশূদ্র দের সাথে সম্পর্ক উন্নয়নের প্রচেষ্টা চালায়।
পরবর্তীতে কংগ্রেস ভারতীয় জাতীয় কংগ্রেস কংগ্রেস বিজেপি কংগ্রেস এর প্রত্যক্ষ প্রভাবে, বিশেষ করে সুভাষচন্দ্র বসু ও শরৎ বসুর প্রচেষ্টায় ১৯৩৮ সালের ১৩ মার্চ কলকাতার অ্যালবার্ট হলের এক সভায় এই দলের বীজ বপিত হয়।
এর তিনদিন পর ১৬ মার্চ যোগেন্দ্রনাথ মণ্ডল এবং প্রমথ রঞ্জন ঠাকুরসহ মোট ২০ জন নমশূদ্র সাংসদ, কংগ্রেস নেতা এবং সুভাষচন্দ্র বসুর বড় ভাই শরৎচন্দ্র বসুর বাড়িতে আলোচনা সভা করে তৎকালীন কৃষক প্রজা পার্টি-মুসলিম লীগ কোয়ালিশন সরকারের ওপর থেকে তাদের সমর্থন তুলে কংগ্রেসের প্রতি সমর্থন দেয়ার সিদ্ধান্ত নেন।
এদিনই ১৯৩৮ সালের ১৬ মার্চে একই সভায় তারা ইন্ডিপেন্ডেন্ট সিডিউল কাস্ট পার্টি নামক একটি সংসদীয় দল গঠন করেন।
পরবর্তী কার্যক্রম
প্রতিষ্ঠার পর থেকেই দলটি ভীমরাও রামজি আম্বেডকরের প্রতিষ্ঠিত ‘সিডিউল্ড কাস্ট মুভমেন্ট’-এর সাথে ঘনিষ্ঠ সম্পর্ক রেখেছিল। এই দলটিও দলিত সম্প্রদায়ের অধিকার আদায়ে কাজ করত। কিন্তু রাজনৈতিক স্থিতিশীলরা রক্ষার্থে কংগ্রেসের সাথে সমঝোতা সত্বেও তারা একই সাথে মুসলিম লীগের সাথে  রাজনৈতিক সম্পর্ক বজায় রাখে। শেরে বাংলা এ.কে. ফজলুল হকের দ্বিতীয় মন্ত্রিসভার (শ্যামা-হক মন্ত্রিসভা) পতন ঘটলে তারা নাজিমউদ্দিন মন্ত্রিসভাকে সমর্থন করে।
এই মন্ত্রিসভায় ‘ইন্ডিপেন্ডেন্ট সিডিউল্ড কাস্ট পার্টি’র মধ্য থেকে প্রেমহরি বর্মণ, পুলিনবিহারী মল্লিক (প্রচার), এবং যোগেন্দ্রনাথ মণ্ডল (সমবায়, ঋণ ও পল্লী উন্নয়ন) মন্ত্রিত্ব লাভ করেন।
বিলুপ্তি
১৯৪৩ সালে দলিত সম্প্রদায়ের নেতারা মিলে পুরো বাংলায় একটি মূল ধারার রাজনৈতিক দল ‘বেঙ্গল প্রভিন্সিয়াল সিডিউল্ড কাস্ট ফেডারেশন’ গঠন করেন। এর ফলে ‘ইন্ডিপেন্ডেন্ট সিডিউল্ড কাস্ট পার্টি’র বেশিরভাগ সদস্যই ঐ দলে যোগদানের পক্ষে মত প্রকাশ করেন। ফলে দলটি ১৯৪৩ সালে বেঙ্গল প্রভিন্সিয়াল সিডিউল্ড কাস্ট ফেডারেশন’র সাথে একীভূত হয়ে যায়।
বসন্ত বেনুগোপাল
কর্নেল বসন্ত বেনুগোপাল, এসি (২৫ মার্চ ১৯৬৭ – ৩১ জুলাই ২০০৭) একজন ভারতীয় সেনা কর্মকর্তা ছিলেন। তিনি মারাঠা লাইট ইনফ্যান্ট্রি- র নবম ব্যাটালিয়নের কমান্ডিং অফিসার ছিলেন। ৩১ শে জুলাই ২০০৭ এ ভারী সশস্ত্র অনুপ্রবেশকারীদের জম্মু ও কাশ্মীরের উরিতে ভারত-পাকিস্তান সীমান্ত অতিক্রম করতে বাধা দেওয়ার সময় তিনি সেই কর্মে শহীদ হয়েছিলেন। ফলস্বরূপ তিনি মরণোত্তর অশোকচক্রকে ভূষিত করেছিলেন, শান্তিকালীন বীরত্বের জন্য ভারতের সর্বোচ্চ সামরিক সম্মমাননা পুরস্কার।
জীবনের প্রথমার্ধ
ভারতের কর্ণাটকের ব্যাঙ্গালোরের প্রফুল্লা এবং এন কে বেনুগোপালের জন্ম, দুই ভাইয়ের মধ্যে বসন্ত বেনুগোপাল ছিলেন সবার ছোট। তাঁর বাবার চাকরির স্থান পরিবর্তনের জন্য পরিবারের সবাইকে কর্ণাটক রাজ্য জুড়ে ভ্রমণ করতে হত এবং বসন্ত উদুপি, শিমোগা এবং ব্যাঙ্গালোরের স্কুলে গিয়েছিল। তিনি ১৯৮৮ সালে ব্যাঙ্গালোরের এমইএস কলেজ থেকে স্নাতক হন। কলেজে থাকাকালীন তিনি জাতীয় ক্যাডেট কর্পস-এর সদস্য ছিলেন, যার মাধ্যমে তিনি ১৯৮৬-৮৭ সালের ইন্দো-কানাডা ওয়ার্ল্ড ইয়ুথ এক্সচেঞ্জ প্রোগ্রামে অংশ নিয়েছিলেন।
সামরিক ক্যারিয়ার
বেনুগোপাল ১৯৮৮ সালে দেরাদুনের ভারতীয় সামরিক একাডেমিতে প্রশিক্ষণ শুরু করেছিলেন। ১৯৮৯ সালের ১০ জুন, তিনি মারাঠা লাইট ইনফান্ট্রির ৯ তম ব্যাটালিয়নে কমিশন লাভ করেন। আঠারো বছর ব্যাপী সামরিক ক্যারিয়ারে তিনি পাঠানকোট, সিকিম, গান্ধীনগর, রাঁচি, ব্যাঙ্গালোর এবং জম্মু ও কাশ্মীরের বিভিন্ন খাতে দায়িত্ব পালন করেছিলেন।
"আমার পুরুষরা যেখানে যায় আমি সেখানে যাই", যখন তাঁর মাকে তাঁকে জিজ্ঞাসা করেছিলেন, কোনও কর্নেল তাঁর লোকদের দ্বারা পরিচালিত সমস্ত অভিযানে অংশ নেবে কিনা। ২৮ অক্টোবর ২০০৬ এ তিনি মরাঠা লাইট ইনফ্যান্ট্রি-র নবম ব্যাটালিয়নের কমান্ডিং অফিসার হিসাবে দায়িত্ব গ্রহণ করেছিলেন। ব্যাটালিয়নটি তখন জম্মু ও কাশ্মীরের উরিতে পোস্ট করা হয়েছিল।
সম্মান এবং উত্তরাধিকার
কর্নেল ভেনুগোপালকে ২০০৭ সালের ১ আগস্ট বেঙ্গালুরুতে পূর্ণ সামরিক সম্মানের সাথে শেষকৃত্য করা হয়েছিল।
পরমবীর চক্রের শান্তিকালের সমতুল্য অশোকচক্র তাঁকে মরণোত্তর সম্মানিত করা হয়েছিল, "সবচেয়ে স্পষ্টত বীরত্ব বা কিছু সাহসী বা প্রাক-বিশিষ্ট বীরত্ব বা আত্মত্যাগের" জন্য সম্মানিত বীরত্বের জন্য ভারতের সর্বোচ্চ সামরিক সম্মাননা পুরস্কার। কর্নেল বসন্তভারতের কর্ণাটক রাজ্য থেকে প্রথম ব্যক্তি যিনি এই সম্মান পেয়েছেন।
তাঁর স্ত্রী সুভাষিনী বসন্ত এবং বীণা প্রসাদ রচিত বেনুগোপালের জীবনী ফরএভার ফরটি, যেটি জেনারেল দ্বারা প্রকাশ করেছিলেন। জোগিন্দর যশবন্ত সিং এবং সন্তোষ হেগদে ১০ জুলাই ২০১১ বেঙ্গালুরুর ক্রসওয়ার্ড বুকস্টোরে ।
এক চিলতে-ভিত্তিক ব্যবস্থা
একটি এক চিলতে-ভিত্তিক ব্যবস্থা (ইংরেজি ভাষায় System on a chip সিস্টেম অন আ চিপ, সংক্ষেপে SoC এসওসি বা সক) এক ধরনের সমন্বিত বর্তনী যাতে একটি পরিগণক যন্ত্র তথা কম্পিউটারের বা অন্য কোনও ইলেকট্রনীয় ব্যবস্থার সমস্ত বা সিংহভাগ উপাদান যন্ত্রাংশ সমন্বিত করা থাকে। প্রায় সর্বদাই এগুলিতে একটি কেন্দ্রীয় প্রক্রিয়াজাতকরণ ইউনিট (সিপিইউ), স্মৃতি (মেমরি), তথ্য-উপাত্ত প্রবিষ্টকরণ ও বহির্গতকরণ মুখ (পোর্ট) ও গৌণ উপাত্ত ভাণ্ডার উপস্থিত থাকে। এগুলির পাশাপাশি প্রায়শই বেতার মোডেম ও চিত্রলৈখিক প্রক্রিয়াজাতকরণ অংশ (গ্রাফিক প্রসেসিং ইউনিট) থাকতে পারে। এই সবগুলি উপাদান একটি মাত্র সিলিকন অধোস্তর বা অণুচিলতের উপরে সংযোজিত বা সমন্বিত করা হয়। এছাড়া এটিতে সাংখ্যিক (ডিজিটাল), সদৃশ (অ্যানালগ), মিশ্র এবং প্রায়শই বেতার কম্পাংক সংকেত প্রক্রিয়াজাতকরণ কার্যাবলী অন্তর্ভুক্ত থাকতে পারে; নতুবা এটিকে কেবলমাত্র একটি ব্যবহারিক অণুপ্রক্রিয়াজাতকারক (অ্যাপ্লিকেশন প্রসেসর) গণ্য করা হতে পারে।
উচ্চ-কর্মদক্ষতাবিশিষ্ট এক চিলতে-ভিত্তিক ব্যবস্থাগুলিকে প্রায়শই নিবেদিত ও ভৌতভাবে বিচ্ছিন্ন স্মৃতি (মেমরি) ও গৌণ উপাত্ত ভাণ্ডার (সেকন্ডারি স্টোরেজ, প্রায় সর্বদাই এলপিডিডিআর, বৈশ্বিক ফ্ল্যাশ ভাণ্ডার কিংবা ইএমএমসি) চিলতের সাথে যুগ্মায়িত করা হয়। এগুলিকে এক চিলতে-ভিত্তিক ব্যবস্থাটির উপরে একটি স্তরে বসানো হতে পারে, যে বিন্যাসটিকে গাঁটের উপর গাঁট (প্যাকেজ অন প্যাকেজ, সংক্ষেপে পিওপি) বিন্যাস নাম দেওয়া হয়। অথবা এগুলিকে এক চিলতে-ভিত্তিক ব্যবস্থাটির সন্নিকটে স্থাপন করা হতে পারে। অধিকন্তু, এক চিলতে-ভিত্তিক ব্যবস্থাগুলি পৃথক বেতার মোডেম ব্যবহার করতে পারে।
সাধারণ ঐতিহ্যবাহী মাতৃপাত-ভিত্তিক (মাদারবোর্ড) ব্যক্তিগত পরিগণক যন্ত্র (পার্সোনাল কম্পিউটার) স্থাপত্যে কাজ অনুযায়ী যন্ত্রাংশগুলিকে পৃথক করা হয় এবং একটি কেন্দ্রীয় আন্তঃপৃষ্ঠতলবিশিষ্ট বর্তনীর পাতের মাধ্যমে এগুলিকে সংযুক্ত করা হয়। এই কেন্দ্রীয় বর্তনী পাতটিকে মাতৃপাত (মাদারবোর্ড) বলা হয়, যেগুলিতে "অপত্য" যন্ত্রাংশ পাতগুলি সংযুক্ত থাকে। এক চিলতে-ভিত্তিক ব্যবস্থাগুলি এর বিপরীত ধরনের একটি ব্যবস্থা। যেখানে মাতৃপাতে অপসারণযোগ্য বা প্রতিস্থাপনযোগ্য যন্ত্রাংশগুলিকে ধারণ করে বা সংযুক্ত করে, তার বিপরীতে এক চিলতে-ভিত্তিক ব্যবস্থাতে এই সমস্ত যন্ত্রাংশগুলি একটিমাত্র সিলিকন চিলতের উপরে অবস্থিত সমন্বিত বর্তনীতে সমন্বিত করা হয়। একটি এক চিলতে-ভিত্তিক ব্যবস্থাতে সাধারণত একটি কেন্দ্রীয় প্রক্রিয়াজাতকারক অংশ, চিত্রলৈখিক অংশ ও স্মৃতি অংশ সমন্বিত করা হয়।
এক চিলতে-ভিত্তিক ব্যবস্থাগুলি কম্পিউটারের কর্মদক্ষতা বৃদ্ধি করে, বিদ্যুৎশক্তি ভোগ হ্রাস করে এবং অপেক্ষাকৃত কম ক্ষেত্রফলবিশিষ্ট অর্ধপরিবাহীতেই বহু-চিলতেভিত্তিক নকশার সমান কার্যক্ষমতা প্রদান করে। তবে এর একটি অসুবিধা হল যন্ত্রাংশগুলির প্রতিস্থাপনযোগ্যতা হ্রাস পায়। বহনযোগ্য ও গ্রথিত পরিগণক যন্ত্র বাজারের চাহিদা বৃদ্ধির কারণে ইদানীং কম্পিটার যন্ত্রাংশসামগ্রী নির্মাতাদের মধ্যে অধিকতর আঁটোসাঁটো সমন্বয়ের প্রবণতা বৃদ্ধি পাচ্ছে। এক চিলতে-ভিত্তিক ব্যবস্থাগুলিকে তাই গ্রথিত ব্যবস্থা (এমবেডেড সিস্টেম) ও যন্ত্রাংশসামগ্রী ত্বরান্বিতকরণ (হার্ডওয়্যার অ্যাক্সেলারেশন) অভিমুখী একটি বৃহত্তর প্রবণতার অংশ হিসেবে গণ্য করা যায়। বর্তমানে বহনযোগ্য পরিগণনামূলক কর্মকাণ্ড (মোবাইল কম্পিউটিং) যেমন বুদ্ধিমান ফোন (স্মার্টফোন), ট্যাবলেট কম্পিউটার, এবং প্রান্তিক পরিগণনামূলক কর্মকাণ্ড (এজ কম্পিউটিং) বাজারগুলিতে এক চিলতে-ভিত্তিক ব্যবস্থাগুলি খুবই প্রচলিত।  এছাড়া এগুলি গ্রথিত ব্যবস্থা যেমন ওয়াইফাই রাউটার ও বস্তুসমূহের আন্তর্জাল (ইন্টারনেট অভ থিংস), ইত্যাদিতে প্রায়শই ব্যবহার করা হয়।
ডোরেমন: নোবিতা’স ডোরাবিয়ান নাইট্‌স
কাহিনী সংক্ষেপ
আরব্য রজনীতে তারা কাসিমের দস্যুদলের কবলে পড়লে খলিফা হারুন-অর-রশিদ তাদেরকে রক্ষা করে। এরপর পথপ্রদর্শক দৈত্য মিকুজিন তাদেরকে সাহায্য করে। একবার জাহাজডুবির ঘটনা ঘটলে ডোরেমনের গ্যাজেটের পকেটটি হারিয়ে যায়। তাই তাদেরকে মরুভূমিতে দীর্ঘক্ষণ হাঁটতে হয়। অবশেষে সিন্দাবাদের দৈত্য তাদেরকে উদ্ধার করে প্রাসাদে নিয়ে যায়। সিন্দাবাদের বিভিন্ন ধরনের জাদুকরী গ্যাজেটের সহায়তায় তারা শিজুকাকে আবদিল নামক দস্যুর কাছ থেকে উদ্ধার করে আনে। তখন আবদিল কাসিম ও তার দুই দস্যুকে নিয়ে সিন্দাবাদের প্রাসাদ আক্রমণ করে। অবশেষে সিন্দাবাদ দস্যুদলকে হারিয়ে প্রাসাদ ফিরে পায় এবং ডোরেমন, নোবিতা ও তার বন্ধুরা বর্তমানে ফিরে আসে
চোলনাইক্কান
চোলনাইক্কান হল ভারতের একটি জাতিগোষ্ঠী। তারা প্রাথমিকভাবে দক্ষিণ কেরল রাজ্যে, বিশেষ করে সাইলেন্ট ভ্যালি ন্যাশনাল পার্কে বাস করে। তারা এই অঞ্চলের শেষ অবশিষ্ট শিকারী-সংগ্রাহক উপজাতিদের মধ্যে একটি। চোলনাইক্কানরা কথা বলে চোলনাইক্কান ভাষায়, এই ভাষাটি দ্রাবিড় ভাষা পরিবারের অন্তর্গত।
পটভূমি
চোলানাইক্কান পরম্পরাগতভাবে নীলাম্বুরের কাছে কারুলাই এবং চুঙ্গাথারা বনাঞ্চলের পরিসীমায় বসবাস করে। এই এলাকাটি মালাপ্পুরম জেলার নীলাম্বুর তালুকে অবস্থিত। ১৯৬০ এর দশক পর্যন্ত, তারা মূলধারার শহুরে সমাজের থেকে দূরে, খুব সীমিত যোগাযোগ রেখে নির্জন জীবনযাপন করত। যখন তাদের সাথে প্রথম যোগাযোগ করা যায়, তখন তাদের কাছে কোনো পোশাকও ছিল না এবং তারা 'পূর্বপুরুষের আত্মা'র উপাসনা করত। গাছই ছিল তাদের ভক্তির একমাত্র প্রতীক। তারপর থেকে চোলনাইক্কানদের ঐতিহ্যবাহী জীবনধারা পরিবর্তিত হয়েছে। মূলধারার জীবনযাত্রা আধুনিক সংস্কৃতি নিয়ে এসেছে, এবং সেই সঙ্গে নতুন অসুখও এনেছে যা উপজাতীয় সংস্কৃতি এবং উপজাতির অস্তিত্বের জন্য হুমকিস্বরূপ। ভারত সরকার তাদের বিশেষভাবে দুর্বল উপজাতীয় গোষ্ঠী হিসাবে শ্রেণীবদ্ধ করেছে। বর্তমানে তাদের সাক্ষরতার হার ১৬%।
১৯৯১ সালের জনগণনায় চোলনাইক্কানের সংখ্যা ছিল ৩৬০ জন। তাদের জনসংখ্যা বর্তমানে উল্লেখযোগ্যভাবে কমে গেছে, এখন তাদের সংখ্যা ২০০ জনেরও কম। চোলানাইক্কানরা নিজেদেরকে ‘মালানাইকান’ বা ‘শোলানাইকান’ বলে ডাকে। বনের গভীরে বসবাস করে বলে এদের চোলনাইক্কান বলা হয়। ‘চোলা’ বা ‘শোল’ এর অর্থ গভীর চির সবুজ বন, এবং 'নাইকান' মানে রাজা। তারা মহীশূর জঙ্গল থেকে স্থানান্তরিত হয়েছে বলে জানা গেছে।
সি. বিনোদ এই জাতিগোষ্ঠী থেকে স্নাতক প্রথম ব্যক্তি। তিনি তাঁর স্নাতকোত্তর এবং এম.ফিল সম্পন্ন করেছেন এবং বর্তমানে গবেষণা করছেন।
অর্থনীতি
চেম্মামদের বনের পরিসীমায় ব্যাপকভাবে ছড়িয়ে ছিটিয়ে দেখতে পাওয়া যায়। তারা খাদ্য সংগ্রহ, শিকার এবং সামান্য বনজ পণ্য সংগ্রহ করে জীবিকা নির্বাহ করে। তাদের ভাষা কন্নড়, তামিল এবং মালায়লাম ভাষার মিশ্রণ। তারা বর্তমানে তাদের দৈনন্দিন জীবনে পোশাক এবং অলঙ্কার, গৃহস্থালীর জিনিসপত্র, সরঞ্জাম এবং অস্ত্র ব্যবহার করে। তারা তাদের প্রধান খাদ্য হিসেবে ভাত খায়। তাদের খাদ্য তালিকায় বন্য শিকড়, কন্দ, বীজ, ফল এবং মাংস থাকে। তাদের জীবিকা সম্পূর্ণরূপে বনের উপর নির্ভরশীল। সামান্য বনজ দ্রব্য সংগ্রহ ও বিক্রিই তাদের আয়ের প্রধান উৎস। তাদের মধ্যে এখনও অনেক প্রথা, অভ্যাস এবং নিষেধাজ্ঞা প্রচলিত রয়েছে।
ভাষা
চোলনাইক্কানরা মাতৃভাষা হিসেবে চোলনাইক্কান ভাষায় কথা বলে। এটি দ্রাবিড় ভাষা পরিবারের অন্তর্গত। এদের অনেকেরই মালয়ালমের প্রাথমিক জ্ঞান রয়েছে।
আরও দেখুন
ফিলিপোস ভাইদ্যার লেখা কেরালার প্রধান উপজাতি http://focusonpeople.org/major_tribals_in_kerala.htm
কমিটি টু প্রটেক্ট জার্নালিস্টস
কমিটি টু প্রটেক্ট জার্নালিস্টস (সিপিজে) একটি আমেরিকান স্বতন্ত্র সংগঠন ও বেসরকারী সংস্থা। এটি নিউইয়র্ক সিটি, নিউ ইয়র্কে ভিত্তিক বিশ্বব্যাপী সংবাদ দাতাদের সমন্বিত সংবাদপত্রের স্বাধীনতা প্রচার করে এবং সাংবাদিকদের অধিকার রক্ষায় কাজ করে। আমেরিকান সাংবাদিকতা পর্যালোচনা সংস্থাটিকে "সাংবাদিকতার রেড ক্রস" বলে অভিহিত করেছে।
ইতিহাস ও কর্মসূচি
প্যারাগুয়ের সাংবাদিক আলসিবিয়াদস গনজালেজ দেলভালেলের হয়রানির প্রতিক্রিয়া হিসাবে ১৯৮১ সালে সিপিজে গঠন করা হয়েছিল। এর প্রতিষ্ঠাতা অনারারি চেয়ারম্যান ছিলেন ওয়াল্টার ক্রোনকাইট। ১৯৯১ সাল থেকে এটি বার্ষিক সিপিজে ইন্টারন্যাশনাল প্রেস ফ্রিডম অ্যাওয়ার্ডস ডিনার অনুষ্ঠিত হয়েছে, সমসাময়িক সাংবাদিক এবং সংবাদমাধ্যমের স্বাধীনতার পক্ষে যারা খুন, হুমকি, ভয় দেখানো এবং খবরে রিপোর্ট করার জন্য জেল সহ্য করেছেন তারা পুরস্কার পেয়েছেন।
২০০২ থেকে ২০০৮ এর মধ্যে এটি একটি দ্বিবার্ষিক ম্যাগাজিন, ডেঞ্জারাস অ্যাসাইনমেন্ট প্রকাশ করে। এটি প্রেসের অ্যাটাকস নামক প্রেসের স্বাধীনতার এক বার্ষিক জরিপও প্রকাশ করে।
১৯৯২ সাল থেকে সংস্থাটি বিশ্বজুড়ে দায়িত্ব পালনে নিহত সকল সাংবাদিকের বার্ষিক তালিকা সংকলন করে আসছে। ২০১৭ সালে এটি এক প্রতিবেদনে জানিয়েছে যে ২০১৬ সালে ৪৮ এবং ২০১৫ সালে ৭৩ জন সাংবাদিককে তাদের পেশাগত কাজের কারণে হত্যা করা হয়েছিল, এবং নিহতদের মধ্যে ১৮ জনকে খুন করা হয়েছিল। ১৯৯২ থেকে পুরো সময়কালে নিহত মোট চলমান সাংবাদিক এই গ্রুপের ওয়েবসাইটে এবং সেই সাথে যে কোনও বছরের জন্য পরিসংখ্যান পাওয়া যায়; মোট ছিল ১২৮৫ জন। সংস্থার পরিসংখ্যান সাধারণত সিপিজে-র প্রতিষ্ঠিত প্যারামিটার এবং নিশ্চিতকরণ প্রক্রিয়ার কারণে রিপোর্টার্স উইদাউট বর্ডারস বা আন্তর্জাতিক সাংবাদিক ফেডারেশন অফ জার্নালিস্টদের অনুরূপ চলমান গণনাগুলির তুলনায় সাধারণত কম। এটি বন্দী সাংবাদিকদের একটি বার্ষিক আদমশুমারি প্রকাশ করে।
এই সংস্থাটি মার্কিন যুক্তরাষ্ট্রের নিখরচায় অধিকার অধিকার সংরক্ষণ এবং উন্নত করতে কাজ করে, যা অন্যান্য প্রচেষ্টার মধ্যে তার মার্কিন প্রেস ফ্রিডম ট্র্যাকার প্রকল্পও অন্তর্ভুক্ত করে। ২০১৭ সালে মার্কিন প্রতিনিধি গ্রেগ জিয়ানফোর্টের $ ৫০ হাজার ডলার অনুদানের পরে এই প্রকল্পে অর্থায়নের সামান্য পরিমাণ ছিল। জ্যাকবস তাকে স্বাস্থ্যসেবা নীতি নিয়ে প্রশ্ন জিজ্ঞাসা করার পরে, ২০১৭ সালের মে মাসে গার্ডিয়ান রাজনৈতিক প্রতিবেদক বেন জ্যাকবসের উপর তার নির্বাচনের প্রাক্কালে হামলার পরে জিয়ানফোর্টের নাগরিক বন্দোবস্তের শর্তটি জেগেই এই তহবিলগুলি উত্থাপিত হয়েছিল। জিনফোর্টকে জ্যাকবসের আক্রমণ থেকে শুরু করে জুন, ২০১৭ সালে মন্টানা জেলা আদালত ফৌজদারি নির্যাতনের জন্য দোষী সাব্যস্ত করা হয়েছিল। তাকে জরিমানা করা হয়েছিল এবং কমিউনিটি সার্ভিস এবং ক্রোধ পরিচালনা থেরাপিতে দণ্ডিত করা হয়েছিল।  জ্যাকবসের সাথে তার মীমাংসার একটি শর্ত হিসাবে, জিয়ানফার্ট সিপিজিকে $ ৫০ হাজার ডলার অনুদান দিয়েছিলেন, যা বলেছিল যে এটি মার্কিন প্রেস প্রেস ফ্রিডম ট্র্যাকারকে সমর্থন করার জন্য এই তহবিল ব্যবহার করবে।
সংগঠনটি ইন্টারন্যাশনাল ফ্রিডম অফ এক্সপ্রেশন এক্সচেঞ্জ (আইএফএক্স) এর প্রতিষ্ঠাতা সদস্য, সত্তর অধিক বেসরকারী সংস্থার একটি গ্লোবাল নেটওয়ার্ক যা বিশ্বজুড়ে মুক্ত-মত প্রকাশের লঙ্ঘন পর্যবেক্ষণ করে এবং সাংবাদিক, লেখক এবং তাদের অধিকার প্রয়োগের জন্য নিপীড়িত অন্যদের মত প্রকাশের স্বাধীনতা রক্ষা করে। ২০১৬ সালে, টাইমস অফ ইজরায়েল জানিয়েছে যে জাতিসংঘ দলটির আর্থিক সংস্থার উদ্বেগের কারণ হিসাবে সিপিজেকে পরামর্শমূলক প্রাতিষ্ঠানিক মর্যাদাকে অস্বীকার করার পক্ষে ভোট দিয়েছে, এবং সিপিজে ঘৃণ্য বক্তব্যের জন্য শাস্তি সমর্থন করে না বলেও জানিয়েছে। নিষেধাজ্ঞা প্রত্যাহার করা হয়েছিল এবং সিপিজেকে জুলাই ২০১৬ সালে পরামর্শমূলক মর্যাদা দেওয়া হয়েছিল।
স্টাফ এবং পরিচালক
বিদেশি সংবাদদাতা আন কুপার ১৯৯৯ থেকে ২০০৬ সাল পর্যন্ত নির্বাহী পরিচালক হিসাবে দায়িত্ব পালন করেছিলেন।
জুলাই ২০০৬ সাল থেকে সাংবাদিক জোয়েল সাইমন এই সংস্থার নির্বাহী পরিচালক; তিনি এর আগে ২০০ সাল থেকে উপ-পরিচালক হিসাবে দায়িত্ব পালন করেছিলেন।
Former board members:
ম্যাথু সিনক্লেয়ার
ম্যাথু স্টুয়ার্ট সিনক্লেয়ার (Mathew Sinclair; জন্ম: ৯ নভেম্বর, ১৯৭৫) নর্দার্ন টেরিটরির ক্যাথরিন এলাকায় জন্মগ্রহণকারী অস্ট্রেলীয় বংশোদ্ভূত নিউজিল্যান্ডীয় প্রথিতযশা ও সাবেক আন্তর্জাতিক ক্রিকেটার।  নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৯৯ থেকে ২০১০ সময়কালে নিউজিল্যান্ডের পক্ষে আন্তর্জাতিক ক্রিকেটে অংশ নিয়েছেন।
ঘরোয়া প্রথম-শ্রেণীর নিউজিল্যান্ডীয় ক্রিকেটে সেন্ট্রাল ডিস্ট্রিক্টস ও দক্ষিণ আফ্রিকান ক্রিকেটে ইস্টার্ন প্রভিন্স দলের প্রতিনিধিত্ব করেছেন। দলে তিনি মূলতঃ ডানহাতি মাঝারিসারির ব্যাটসম্যান হিসেবে খেলতেন। এছাড়াও, মাঝে-মধ্যে উইকেট-রক্ষকের দায়িত্ব পালন করতেন ম্যাথু সিনক্লেয়ার।
প্রথম-শ্রেণীর ক্রিকেট
নর্দার্ন টেরিটরি’র ক্যাথরিনে ম্যাথু সিনক্লেয়ারের জন্ম। পাঁচ বছর বয়সে গাড়ী দূর্ঘটনায় পিতার মৃত্যুর পর মায়ের সাথে নিউজিল্যান্ডে চলে যান।
১৯৯৫-৯৬ মৌসুম থেকে সেন্ট্রাল ডিস্ট্রিক্টসের পক্ষে খেলতে শুরু করেন। টেস্ট ক্রিকেটে অভিষেকের পূর্বে একাডেমি ও এ-দলের পক্ষে খেলেন।
আন্তর্জাতিক ক্রিকেট
সমগ্র খেলোয়াড়ী জীবনে ৩৩টি টেস্ট ও ৫৪টি একদিনের আন্তর্জাতিকে অংশগ্রহণ করেছিলেন ম্যাথু সিনক্লেয়ার। ২৬ ডিসেম্বর, ১৯৯৯ তারিখে ওয়েলিংটনে সফরকারী ওয়েস্ট ইন্ডিজের বিপক্ষে টেস্ট ক্রিকেটে অভিষেক ঘটে ম্যাথু সিনক্লেয়ারের। ২৭ মার্চ, ২০১০ তারিখে হ্যামিল্টনে সফরকারী অস্ট্রেলিয়ার বিপক্ষে সর্বশেষ টেস্টে অংশ নেন।
মাঝারিসারিতে ব্যাটিংয়ের পাশাপাশি ইনিংস উদ্বোধনেও নামতেন তিনি। টেস্ট ক্রিকেট অভিষেকে তিন নম্বরে ব্যাটিং করে ২১৪ রান তুলে সর্বোচ্চ রানের বিশ্বরেকর্ডের সমকক্ষ হন। ১৯৯৯ সালে বক্সিং ডে টেস্টে আন্তর্জাতিক ক্রিকেট জীবন শুরু করা নিউজিল্যান্ড দলের প্রতিপক্ষ ছিল ওয়েস্ট ইন্ডিজ দল।
আন্তর্জাতিক ক্রিকেটে প্রথম বারো টেস্টের মধ্যে দুইটি দ্বি-শতরানের ইনিংস খেলেছেন ম্যাথু সিনক্লেয়ার। ১৯৯৯ সালে ওয়েলিংটনে ওয়েস্ট ইন্ডিজের বিপক্ষে ২১৪ রানের ইনিংস খেলার পর পরবর্তী গ্রীষ্মে পাকিস্তানের বিপক্ষে অপরাজিত ২০৪ রান তুলেন। দূর্দান্ত প্রতিশ্রুতিশীলতার স্বাক্ষর রাখা সত্ত্বেও নিউজিল্যান্ডের টেস্ট কিংবা একদিনের আন্তর্জাতিক দলে নিয়মিতভাবে খেলতে ব্যর্থ হন। ফলশ্রুতিতে, আন্তর্জাতিকে অঙ্গনে তাকে খুব কমই অংশগ্রহণ করতে দেখা যায়।
মার্চ, ২০০৪ সালে ওয়েলিংটনে দক্ষিণ আফ্রিকার বিপক্ষে সিরিজের তৃতীয় টেস্ট খেলার জন্যে মনোনীত হন। প্রথম ইনিংসে ৭৪ রানের আশাপ্রদ ইনিংস খেলা সত্ত্বেও ২০০৪ সালে ইংল্যান্ড গমনের জন্য দলে অন্তর্ভুক্ত করা হয়নি। তবে, লিচেস্টারশায়ারের বিপক্ষে প্রস্তুতিমূলক খেলায় ক্রেইগ ম্যাকমিলান আঙ্গুল ভেঙ্গে ফেললে ইস্ট অ্যাংলিয়ায় লীগ ক্রিকেটে অংশগ্রহণকারী সিনক্লেয়ারকে জরুরী তলব করা হয়।
বাংলাদেশ গমন, ২০০৪-০৫
২০০৪-০৫ মৌসুমে মাইকেল পাপসের আঘাতগ্রস্ততার কারণে পরিবর্তিত উদ্বোধনী ব্যাটসম্যান হিসেবে বাংলাদেশ গমন করেন। ঐ সময়ে শীর্ষে মাঝারিসারিতে ব্যাটিং করার অবস্থা ছিল না। প্রথম টেস্টে ৭৬ রান তুলেন।
২০০৪-০৫ মৌসুমে অস্ট্রেলিয়ায় ব্যর্থ সফরের পর স্থানচ্যুত হন ও জাতীয় পর্যায়ের চুক্তি থেকে বাদ পড়েন। অস্ট্রেলিয়া সফরের জন্যে মনোনয়ন পেলে সেখানে তিনি মিশ্র ফলাফল করেন। অস্ট্রেলিয়ায় ওডিআইয়ে সুন্দর ফলাফলের স্বীকৃতিস্বরূপ পরবর্তী সিরিজে তাকে রাখা হয়। কিন্তু প্রথমে তিন খেলায় ১৫ গড়ে রান তুলে আবারও স্থানচ্যুত হন।
আবারও ২০০৬ সালে তাকে চুক্তিতে উপনীত করা হয়। ডিসেম্বরে শ্রীলঙ্কার বিপক্ষে নিজদেশে খেলেন। ২০০৭ সালে বিস্ময়করভাবে চুক্তি থেকে বাদ দেয়া হয়। এরফলে নিউজিল্যান্ডের পক্ষে খেলার আশা ক্ষীণ হয়ে পড়লে বিদেশে খেলোয়াড়ী জীবন গড়ে তুলেন। কিন্তু, হামিশ মার্শালকে বাদ দিয়ে তাকে পুনরায় চুক্তিতে নিয়ে আসা হয়।
অবসর
জুলাই, ২০১৩ সালে ৩৭ বছর বয়সে সকল স্তরের ক্রিকেট খেলা থেকে অবসর গ্রহণের কথা ঘোষণা করেন ম্যাথু সিনক্লেয়ার। সেন্ট্রাল ডিস্ট্রিক্টসের পক্ষে আঠারো মৌসুম খেলেন। এ পর্যায়ে পনেরো হাজারের অধিক রান তুলে দলের সর্বোচ্চ রান সংগ্রহকারীর ভূমিকায় অবতীর্ণ হয়েছিলেন তিনি। তন্মধ্যে ২০১২-১৩ মৌসুমে সর্বশেষ অংশ নিয়ে ৪০ ঊর্ধ্ব গড়ে রান তুলেন।
নাসিরুল হক সাবু
প্রাথমিক জীবন
নাসিরুল হক সাবু রাজবাড়ী জেলায় জন্মগ্রহণ করেন।
রাজনৈতিক জীবন
তিনি ২০০১ সালের অষ্টম জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে রাজবাড়ী-২ আসন থেকে সংসদ সদস্য নির্বাচিত হন। তিনি ২০০৮ সালের নবম ও ২০১৮ সালের একাদশ জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে রাজবাড়ী-২ আসন থেকে পরজিত হয়েছিলেন।
বারমুডা জাতীয় অনূর্ধ্ব-১৯ ক্রিকেট দল
বারমুডা ২০০৯ আইসিসি আমেরিকাস অনূর্ধ্ব-১৯ চ্যাম্পিয়নশিপে অংশ নিয়েছিল, তৃতীয় স্থান অর্জন করেছিল কিন্তু বিশ্বকাপ বাছাইপর্বে অগ্রসর হওয়ার সুযোগ থেকে বঞ্চিত হয়েছিল। তারা তিনটি ম্যাচ জিতেছে শুধুমাত্র কানাডা ও যুক্তরাষ্ট্রের কাছে হেরেছিল।
খারিয়ার
খারিয়ার (Khariar) ভারতের ওড়িশা রাজ্যের নুৱাপাদা জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে খারিয়ার শহরের জনসংখ্যা হল ১৩,৪০২ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৬২%। পুরুষদের মধ্যে সাক্ষরতার হার ৭২% এবং নারীদের মধ্যে এই হার ৫২%। সারা ভারতের সাক্ষরতার হার ৫৯.৫%, তার চাইতে খারিয়ার এর সাক্ষরতার হার বেশি।
এই শহরের জনসংখ্যার ১৩% হল ৬ বছর বা তার কম বয়সী।
যোগেন্দ্রনাথ গুপ্ত
যোগেন্দ্রনাথ গুপ্ত (জন্ম: ২২ মার্চ ১৮৮৩ - মৃত্যূ: মে, ১৯৬৫) একজন সাহিত্যিক এবং গবেষক। শিশুভারতী নামের বিখ্যাত কোষগ্রন্থের সম্পাদনা তার উল্লেখযোগ্য কীর্তি। তিনি কৈশোরক পত্রিকার সম্পাদক ছিলেন। তার রচিত বাংলার ডাকাত বইখানি উল্লেখযোগ্য। ইতিহাস ও সাহিত্যের বিভিন্ন বিভাগে তার গবেষণামূলক অবদান স্মরণীয়।
জন্ম ও শৈশব
যোগেন্দ্রনাথ গুপ্ত বর্তমান বাংলাদেশের ঢাকার মূলচরের নিবাসী ছিলেন। মাতা মোক্ষদাসুন্দরী।
রচিত গ্রন্থ
যোগেন্দ্রনাথ অল্পবয়সেই সাহিত্যচর্চা শুরু করেন। ১০০টিরও বেশি বই লেখেন। ইতিহাস ও সাহিত্যের বিভিন্ন বিভাগে তার গবেষণামূলক অবদান বিশেষভাবে স্মরণীয়। তিনি বিশ্বের ইতিহাস ২১ খণ্ডে রচনা করেছিলেন। তার রচিত গ্রন্থের মধ্যে উল্লেখযোগ্য হল -
আরণ্যক (হিন্দুশাস্ত্র)
আরণ্যক বিভিন্ন দৃষ্টিকোণ থেকে আচার-অনুষ্ঠান বর্ণনা করে এবং আলোচনা করে; কিছু দার্শনিক অনুমান অন্তর্ভুক্ত। উদাহরণ স্বরূপ, কঠ আরণ্যক প্রবর্গের সাথে যুক্ত আচার-অনুষ্ঠান নিয়ে আলোচনা করে। ঐতরেয় আরণ্যক-এর মধ্যে রয়েছে মহাব্রতের আচার-অনুষ্ঠানের ব্যাখ্যা আচার-অনুষ্ঠান থেকে প্রতীকী মেটা-আচারিক দৃষ্টিকোণ থেকে। আরণ্যক, তবে, বিষয়বস্তু বা কাঠামোতে সমজাতীয় নয়। আরণ্যককে কখনও কখনও কর্ম-কাণ্ড, আচার-অনুষ্ঠান/যজ্ঞ বিভাগ হিসাবে চিহ্নিত করা হয়, যখন উপনিষদগুলিকে জ্ঞান-কাণ্ড জ্ঞান/আধ্যাত্মিকতা বিভাগ হিসাবে চিহ্নিত করা হয়। বিকল্প শ্রেণীবিভাগে, বেদের প্রাথমিক অংশকে সংহিতা বলা হয় এবং মন্ত্র ও আচারের আচারিক ভাষ্যকে ব্রাহ্মণ বলা হয় যেগুলিকে একত্রে আনুষ্ঠানিক কর্ম-কাণ্ড হিসাবে চিহ্নিত করা হয়, যখন আরণ্যক ও উপনিষদকে জ্ঞান-কাণ্ড বলা হয়। প্রাচীন ভারতীয় বৈদিক সাহিত্যের বিশাল আয়তনে, আরণ্যক ও ব্রাহ্মণের মধ্যে কোনো সর্বজনীনভাবে সত্য পার্থক্য নেই। একইভাবে, আরণ্যক ও উপনিষদের মধ্যে কোনো পরম পার্থক্য নেই, কারণ কিছু উপনিষদ কয়েকটি আরণ্যকের মধ্যে নিহিত রয়েছে। আরণ্যক, ব্রাহ্মণের সাথে, পরবর্তী বৈদিক ধর্মীয় অনুশীলনে উদীয়মান পরিবর্তনের প্রতিনিধিত্ব করে। উপনিষদের অভ্যন্তরীণ দার্শনিক গ্রন্থে বাহ্যিক যজ্ঞের আচার থেকে প্রাচীন ভারতীয় দর্শনের প্রস্ফুটিত হওয়ার সাথে উত্তরণটি সম্পূর্ণ হয়।
গঠন
আরণ্যক তাদের গঠনে বৈচিত্র্যময়। জন গোন্ডা সারসংক্ষেপ করেছেন:
"আরণ্যকদের গঠন তাদের বিষয়বস্তুর মতো সামান্যই সমজাতীয়। কিছু অংশে সংহিতার চরিত্র আছে, অন্যটি ব্রাহ্মণের, অন্যটি আবার সূত্রের, যা উপাদান অনুসারে, বেদ থেকে বেদ এবং দর্শন থেকে দর্শনে পরিবর্তিত, আরণ্যক কর্পাসে সংগ্রহ করা হয়েছিল। ভাষাতাত্ত্বিক ও শৈলীগতভাবেও, এই কাজগুলি ব্রাহ্মণের সঠিক এবং অনুমানমূলক সাহিত্যের মধ্যে রূপান্তর তৈরি করে যা তাদের অনুসরণ করে এবং তাদের বৈশিষ্ট্যযুক্ত ধারণা এবং চিন্তাধারার অংশ বিকাশ করে।"
- জন গোন্ডা, বৈদিক সাহিত্য
অনেক আরণ্যক গ্রন্থে মন্ত্র, শনাক্তকরণ, ব্যুৎপত্তি, আলোচনা, পৌরাণিক কাহিনী এবং সাংকেতিক ব্যাখ্যা রয়েছে, কিন্তু কয়েকটি যেমন ঋষি অরুণকেতুর দ্বারা গভীর দার্শনিক অন্তর্দৃষ্টি সহ স্তোত্র অন্তর্ভুক্ত।
বিষয়বস্তু
আরণ্যকগুলি ব্রাহ্মণের ভাষ্য ও শৈলীতে যজ্ঞ নিয়ে আলোচনা করে এবং এইভাবে তারা প্রাথমিকভাবে আচার-অনুষ্ঠানের যথাযথ কার্য সম্পাদনের সাথে সম্পর্কিত। আরণ্যকগুলি নির্দিষ্ট শ্রেণীর আচার-অনুষ্ঠানের মধ্যে সীমাবদ্ধ ছিল যেগুলি তা সত্ত্বেও প্রায়শই বৈদিক পাঠ্যক্রমের অন্তর্ভুক্ত ছিল।
আরণ্যকগুলি পৃথক বৈদিক শাখাগুলির সাথে যুক্ত এবং নামকরণ করা হয়েছে।
অথর্ববেদের কোন বেঁচে থাকা আরণ্যক নেই, যদিও গোপথ ব্রাহ্মণকে তার আরণ্যক হিসেবে গণ্য করা হয়, এটি বৃহত্তর, হারিয়ে যাওয়া অথর্ব ব্রাহ্মণের অবশিষ্টাংশ।
ঐতরেয় আরণ্যক
পাঁচটি অধ্যায় রয়েছে যার প্রতিটিকে পূর্ণ আরণ্যক হিসেবেও বিবেচনা করা হয়। প্রথমটি 'মহা-ব্রত' নামে পরিচিত পদ্ধতির সাথে সম্পর্কিত। ব্যাখ্যাগুলি আচারিক এবং অনুমানমূলক উভয়ই। দ্বিতীয় অধ্যায়ে ছয়টি অধ্যায় রয়েছে যার মধ্যে প্রথম তিনটি 'প্রাণ-বিদ্যা'-এর অর্থ, প্রাণ, জীবন্ত দেহের জীবন-শ্বাস গঠনকারী অত্যাবশ্যক বায়ুও সমস্ত মন্ত্র, সমস্ত বেদ এবং সকলের জীবন-শ্বাস। বৈদিক ঘোষণা (ঐতরেয় আরণ্যকের cf. ২.২.২)। আরণ্যকের এই অংশে যে ব্যক্তি বৈদিক আদেশ অনুসরণ করে এবং যজ্ঞ পালন করে সে কীভাবে অগ্নি বা সূর্য বা বায়ুর দেবতা হয় এবং যে বৈদিক বিধান লঙ্ঘন করে সে কীভাবে নিম্নে জন্মগ্রহণ করে সে সম্পর্কে নির্দিষ্ট বক্তব্য পাওয়া যায়। সত্তার স্তর, যথা, পাখি এবং সরীসৃপ হিসাবে।
এই দ্বিতীয় আরণ্যকের ৪র্থ, ৫ম এবং ৬ষ্ঠ অধ্যায়গুলি ঐতরেয় উপনিষদ নামে পরিচিত ।
আরণ্যকের এই শৃঙ্খলের তৃতীয় আরণ্যকটি 'সংহিতোপনিষদ' নামেও পরিচিত। এটি বেদ পাঠের বিভিন্ন উপায় - যেমন পদ-পাঠ, ক্রম-পাঠ ইত্যাদি - সম্বন্ধে বিশদভাবে বর্ণনা করে এবং 'স্বর'-এর সূক্ষ্মতা।
চতুর্থ এবং পঞ্চম আরণ্যকটি কারিগরি এবং যথাক্রমে 'মহানামনি' নামে পরিচিত মন্ত্র এবং 'মধ্যনন্দিনা' নামে পরিচিত যজ্ঞের উপর অবস্থান করে।
তৈত্তিরীয় আরণ্যক
দশটি অধ্যায় আছে, যার মধ্যে এক থেকে ছয়টি আরণ্যক গঠন করে। প্রথম দুটি অধ্যায় অস্তউ কঠকনী (৮টি কঠক বিভাগ) এর অংশ,  যা তৈত্তিরীয় শাখার ঐতিহ্যের স্থানীয় ছিল না। এগুলি কঠক শাখা থেকে গৃহীত হয়েছিল এবং বেশিরভাগই অগ্নিকয়ন আচারের বিভিন্ন প্রকারের সাথে এবং বৈদিক অধ্যয়নের সাথে মোকাবিলা করে।
প্রথম অধ্যায়কে সাধারণত অরুণ প্রশ্ন বলা হয় বিশেষ শৈলীর জন্য অগ্নি-ইটের স্তূপ পাঠের সাথে মোকাবিলা করা হয়েছে। এটিকে দক্ষিণ ভারতীয় ব্রাহ্মণদের দ্বারা "সূর্য নমস্কার অধ্যায়" হিসাবেও উল্লেখ করা হয়েছে যারা এর প্রতিটি ১৩২টি অনুবাকের পরে সূর্য নমস্কার অনুশীলনের সাথে এটি পাঠ করার আচার তৈরি করেছে। এই বিভাগের কঠ সংস্করণের কিছু অংশ লোবার ভি শ্রোডার দ্বারা ১৮৯৮ সালে প্রকাশিত হয়েছে। দ্বিতীয় অধ্যায়ে পাঁচটি মহাযজ্ঞ নিয়ে আলোচনা করা হয়েছে। এছাড়াও উপনয়ন বা যজ্ঞোপবীত, সন্ধ্যোপসনা (ব্রহ্মযজ্ঞ), পূর্বপুরুষদের উপাসনা (পিতৃ) এবং হোমযজ্ঞ সম্পর্কেও বিস্তারিতভাবে বর্ণনা করা হয়েছে। এই অধ্যায়ে 'শ্রমণ' শব্দটি ব্যবহার করা হয়েছে তপস্বী অর্থে; এই শব্দটি পরে বৌদ্ধ ও জৈন তপস্বীদের জন্যও ব্যবহৃত হয়।
তৃতীয় অধ্যায়, অন্যান্য বেশ কয়েকটি হোম ও যজ্ঞের প্রযুক্তিগত আচার নিয়ে আলোচনা করে।
চতুর্থ অধ্যায়, প্রবর্গ্য শ্রৌত আচারে ব্যবহৃত মন্ত্রগুলি প্রদান করে যা বিপজ্জনক বলে মনে করা হয় কারণ এতে বিশেষভাবে তৈরি মাটির পাত্রে দুধ পূর্ণ হওয়া পর্যন্ত তা লাল হওয়া পর্যন্ত গরম করা হয়। এটি কঠ সংস্করণের মোটামুটি কাছাকাছি।
পঞ্চম অধ্যায়, গদ্য আলোচনায় প্রবর্গ্য-যজ্ঞের আচার নিয়ে আলোচনা করে। আবার, এটি কঠ সংস্করণের মোটামুটি কাছাকাছি।
অধ্যায় ৭, ৮ ও ৯ হল সুপরিচিত তৈত্তিরীয় উপনিষদের তিনটি বলি।
দশম অধ্যায়, "মহানারায়ণ উপনিষদ" নামেও পরিচিত। এতে তিনটি সংহিতা থেকে সংগৃহীত বেশ কয়েকটি গুরুত্বপূর্ণ মন্ত্র রয়েছে। তৈত্তিরীয় আরণ্যক ১০.৪১–৩৪ "মেধসুক্ত" নামে পরিচিত।
অলিম্পিকে কাজাখস্তান
কাজাখস্তান স্বাধীন দেশ হিসাবে প্রথম অলিম্পিক গেমসে অংশগ্রহণ করে ১৯৯৪ সালে। এবং তারপর থেকে সকল গ্রীষ্মকালীন অলিম্পিক গেমস ও শীতকালীন অলিম্পিক গেমসে তাদের ক্রীড়াবিদ পাঠিয়েছে।
১৯৯৪ সালের পূর্বে ১৯৫২ - ১৯৮৮ সাল পর্যন্ত কাজাখস্তান সোভিয়েত ইউনিয়নের অংশ হিসাবে এবং ১৯৯১ সালে সোভিয়েত ইউনিয়ন ভেঙে যাওয়ার পর ১৯৯২ গেমসে সমন্বিত দলের অংশ হিসাব অলিম্পিক গেমসে প্রতিনিধিত্ব করেছিল।
কাজাখস্তানের ক্রীড়াবিদগণ গ্রীষ্মকালীন গেমসে সর্বমোট ৫২টি পদক এবং শীতকালীন গেমসে ৭ টি পদক জিতেছে, সবচেয়ে বেশি পদক জিতেছে মুষ্টিযুদ্ধ ও কুস্তিতে। কাজাখস্তান প্রজাতন্ত্রের জাতীয় অলিম্পিক কমিটি ১৯৯০ সালে গঠিত হয় এবং ১৯৯৩ সালে আইওসির স্বীকৃতি লাভ করে।
মডার্ন টাইমস (চলচ্চিত্র)
মডার্ন টাইমস হল ১৯৩৬ সালে মুক্তিপ্রাপ্ত নির্বাক হাস্যরসাত্মক চলচ্চিত্র। এটি রচনা, প্রযোজনা ও পরিচালনা করেছেন চার্লি চ্যাপলিন। এই ছবিতে দেখানো হয় চ্যাপলিনের লিটল ট্রাম্প সত্তা আধুনিক শিল্পায়িত পৃথিবীতে বেঁচে থাকতে সংগ্রাম করে যাচ্ছে। ছবিতে মহামন্দা চলাকালীন বিপুল সংখ্যক মানুষের কর্মসংস্থান ও আর্থিক অবস্থার জন্য হতাশার চিত্র তুলে ধরা হয়েছে, যাকে চ্যাপলিন আধুনিক শিল্পায়নের সামর্থ্যের জন্য বলে বিবেচনা করেন। এতে অভিনয় করেন চার্লি চ্যাপলিন, পলেট গডার্ড, হেনরি বার্গম্যান ও চেস্টার কঙ্কলিন।
মডার্ন টাইমস চলচ্চিত্রটি "সাংস্কৃতিকভাবে গুরুত্বপূর্ণ" বিবেচনায় লাইব্রেরি অব কংগ্রেস ১৯৮৯ সালে ছবিটিকে মার্কিন যুক্তরাষ্ট্রের জাতীয় চলচ্চিত্র রেজিস্ট্রিতে সংরক্ষণের জন্য নির্বাচন করে। ১৪ বছর পরে, ২০০৩ সালে কান চলচ্চিত্র উৎসবে "প্রতিযোগিতার বাইরে" বিভাগে প্রদর্শিত হয়।
নির্মাণ
thumb|231x231px|পলেট গডার্ড, মডার্ন টাইমস চলচ্চিত্রের অভিনেত্রী।
সিটি লাইট্‌স চলচ্চিত্র নিয়ে ইউরোপে গেলে মহামন্দার প্রভাবে মহাদেশটির শোচনীয় অবস্থা দেখে এবং মহাত্মা গান্ধীর সাথে আধুনিক প্রযুক্তির নিয়ে আলোচনা থেকে চ্যাপলিন মডার্ন টাইমস ছবি নির্মাণের অনুপ্রেরণা লাভ করেন। চ্যাপলিন বুঝতে পারেন নি গান্ধী কেন এর বিরোধিতা করছে, যদিও তিনি তা মঞ্জুর করে নিয়েছেন যে "শুধুমাত্র মুনাফার জন্য মেশিনের ব্যবহার" অনেক মানুষকে বেকার করে দিয়েছে এবং তার জীবন বরবাদ করেছে।
চ্যাপলিন তার প্রথম সবাক চলচ্চিত্র নির্মাণের প্রয়াসে ১৯৩৪ সালে সংলাপ রচনা করেন এবং কয়েকটি সবাক দৃশ্য ধারণ করেন। পরে তিনি তার এই প্রচেষ্টা বাতিল করেন এবং সামঞ্জস্যপূর্ণ শব্দ ও বিরল রকমের সংলাপসহ নির্বাক চলচ্চিত্রে ফিরে যান। চলচ্চিত্রের দৃশ্যায়ন শুরু হয় ১১ অক্টোবর ১৯৩৪ এবং শেষ হয় ১৯৩৫ সালে ৩০ আগস্ট।